**Príloha č. 3 k Oznámeniu o začatí PTK**

**Otázky pre záujemcov v rámci predbežných trhových konzultácií   
„Chladiace boxy pre zosnulých“ - DOSTAVBA A REKONŠTRUKCIA LOŽKOVEJ ČASTI NEMOCNICE S POLIKLINIKOU V SPIŠSKEJ NOVEJ VSI“**

1. Považuje účastník PTK dokument (Príloha č. 1 - Návrh opisu predmetu zákazky), ktorý poskytol verejný obstarávateľ, za dostatočný, určitý a zrozumiteľný z pohľadu jednoznačného definovania predmetu zákazky, požiadaviek na predmet zákazky a zabezpečenia čestnej hospodárskej súťaže, ktorý bude umožňovať predloženie kvalifikovanej ponuky? Ak nie, prosím, uveďte dôvody a návrhy na doplnenie opisu predmetu zákazky, resp. identifikovanie prekážok, pre ktoré na základe poskytnutého opisu nie je možné predložiť kvalifikovanú ponuku. Otázka zahŕňa aj nasledovné:

* Aké iné informácie/dokumenty nad rámec poskytnutých dokumentov potrebuje hospodársky subjekt vedieť a poznať pre riadne ocenenie predmetu zákazky?
* Identifikovali ste nejakú časť alebo informáciu v podkladoch, ktorá by Vám bezdôvodne bránila v účasti alebo túto účasť neprimerane sťažila? Ak áno, uveďte ktorá časť to je a ako ju navrhujete upraviť.
* Aké ďalšie technické parametre by ste odporúčali na základe skúseností doplniť do opisu zákazky pre zabezpečenie úspešnej realizácie zákazky.

1. Je požadované technické prevedenie zákazky podľa Vás uskutočniteľné?
2. Aké sú základné všeobecné podmienky pre dodávku a inštaláciu Vami ponúkaných zariadení vo vzťahu k stavebnej pripravenosti objektu nemocnice, technickej pripravenosti danej miestnosti a pod. (hlavne **počet a typ zásuviek** a s tým súvisiace **napätie a príkon; únosnosť podlahy** a **množstvo odpadového tepla**)? Prosíme ideálne, aby ste okrem optimálnych parametrov pre Vami ponúkané riešenie uviedli aj tie parametre, kde okrem optimálneho riešenia dokážete prijať aj odchýlku, v rátane uvedenia min. / max. možnej odchýlky.
3. Aká je podľa Vás predpokladaná trhová hodnota obstarávaného predmetu zákazky?

1. Vedel by hospodársky subjekt plniť (poskytnúť) predmet zákazky sám, alebo by musel/preferoval využitie subdodávateľov, resp. by vytvoril skupinu dodávateľov?
2. V prípade, ak by verejný obstarávateľ uvažoval o aplikovaní iného kritéria na vyhodnotenie ponúk ako je najnižšia cena, aké iné kritérium odlišné od ceny považujete za vhodné / primerané?
3. Ak by boli uplatnené aj iné kritéria ako najnižšia cena, akú váhovosť jednotlivých kritérií účastníci PTK navrhujú?
4. V prípade, ak by verejný obstarávateľ stanovil lehotu na predkladanie ponúk v dĺžke 30 kalendárnych dní odo dňa odoslania oznámenia o vyhlásení verejného obstarávania je táto lehota dostatočná lehota na prípravu ponuky do vyhláseného verejného obstarávania alebo je potrebné primerane lehotu predĺžiť?
5. Považujete lehotu dodania predmetu zákazky (uvedenú v prílohe č. 1) za primeranú? Ak nie, akú lehotu dodania považujete vzhľadom na rozsah predmetu zákazky za primeranú?
6. S akými najčastejšími prekážkami / ťažkosťami ste sa doteraz pri realizácii totožného / porovnateľného predmetu plánovanej zákazky stretli a ako ste sa s nimi vysporiadali?
7. V prípade, ak máte akékoľvek iné postrehy alebo nápady k opisu predmetu zákazky, prosím uveďte ich.